-1 Les infraccions que es tipifiquen en aquesta Llei són sancionades d'acord amb el que s'estableix en aquest capítol, seguint prèviament el procediment sancionador ajustat al que és establert per llei o per reglament, sens perjudici d'exigir, si escau, les responsabilitats civils i penals corresponents i la restauració del medi ambient i dels recursos naturals afectats.
-2 Les infraccions administratives a les disposicions d'aquesta Llei es classifiquen en molt greus, greus i lleus.
a) Emetre contaminants a l'atmosfera superant els nivells d'emissió legalment autoritzats, si originen danys o perjudicis reals o potencials per a la salut de les persones o el medi ambient i deriven d'activitats no emparades per la llicència municipal d'activitats corresponent o l'autorització equivalent.
b) Posar en funcionament instal·lacions incomplint ordres de suspensió o de clausura o vulnerant precintes legals.
a) Exercir activitats potencialment contaminadores de l'atmosfera sense disposar de la llicència municipal d'activitats o de l'autorització equivalent.
b) Exercir activitats potencialment contaminadores de l'atmosfera incomplint les condicions o les mesures imposades en la llicència municipal d'activitats o en l'autorització equivalent.
c) Emetre contaminants a l'atmosfera superant els nivells d'emissió legalment autoritzats.
d) Negar-se a instal·lar, a posar en funcionament i a mantenir en perfecte estat de servei els aparells de control i mesura d'emissions o d'immissions, o fer-ho amb retard.
e) Impedir o obstaculitzar els actes d'inspecció i control reglamentaris o ordenats per les autoritats competents.
f) Incomplir el programa gradual de reducció de les emissions.
a) Incórrer en demora no justificada en l'aportació obligatòria de dades, informes o documents sol·licitats per l'Administració, o bé ocultar-los o alterar-los.
b) No sotmetre's als controls periòdics establerts per reglament o fixats en la llicència municipal d'activitats o en l'autorització equivalent.
c) Emetre, per mitjà de vehicles de motor, contaminants a l'atmosfera de manera que superi els nivells d'emissió legalment establerts.
d) Incórrer en qualsevol altra acció o omissió que infringeixi les determinacions d'aquesta Llei i de la reglamentació que la desplegui i que no sigui qualificada com a infracció greu o molt greu.
-1 Les infraccions del que estableixen aquesta Llei i les disposicions de desplegament són sancionades, sens perjudici d'exigir, si escau, les responsabilitats civils i penals corresponents, de la manera següent:
a) Amb multa de fins a 15.000 pessetes si es tracta de focus mòbils d'emissió contaminant; de fins a 50.000 pessetes si es tracta de focus fixos d'emissió contaminant provinents d'activitats comercials, de serveis o d'habitatges, i de fins a 1.500.000 pessetes si es tracta de focus fixos d'emissió contaminant provinents d'activitats industrials o de sanejament.
En els casos que la infracció tingui lloc en indrets declarats "Zona d'Atenció Especial" o "Zona de Protecció Especial" aquestes multes es podran imposar fins al doble o fins al triple, respectivament.
b) Amb el precintament de generadors de calor i de vehicles i amb la suspensió o la clausura de les altres activitats contaminants en els casos de reincidència en infraccions greus no deguda a un cas fortuït o de força major.
Aquestes mesures seran aixecades quan n'hauran estat corregides les causes determinants.
-2 El Consell Executiu ha de determinar per reglament les circumstàncies que permetran de graduar la quantia de les multes i la imposició de la resta de les sancions a què es refereixen les lletres a) i b) de l'apartat 1 segons la gravetat de les infraccions, la reincidència, la internacionalitat o la repercussió sanitària, social o material dels fets que les motiven i la declaració formulada, si escau, de "Zona d'Atenció Especial".
-3 Ningú no pot ésser objecte de més d'una sanció per una mateixa infracció.